cyanic-selkie/wikianc huggingface dataset:
אן, נסיכת אורליאן
ביוגרפיה
ב-5 בנובמבר 1927 התחתנה אן עם בן דודה הנסיך אמדאו, דוכס אאוסטה, ממנו נולדו לה שתי בנות. אן לא התעניינה בפוליטיקה, ומשום כך לא נמשכה למוסוליני, שלא כבעלה וחמותה. בשנת 1935 חלתה אן במהלך טיול במצרים, ואושפזה בלוקסור כשהיא על ערש דווי, אולם למרות שבאירופה כבר פורסם על מותה התאוששה אן וחזרה לאיטליה. בשנת 1937 התלוותה אן לבעלה לאדיס אבבה, שם מונה למשנה למלך במזרח אפריקה האיטלקית, אולם בשנת 1939 חזרה לאיטליה עם בנותיה זמן קצר לפני פרוץ מלחמת העולם השנייה והתגוררה בפירנצה. בשנת 1942 מת בעלה הנסיך אמדאו, דוכס אאוסטה במהלך שהותו בשבי הבריטי, ובשנת 1943 הביא ויטוריו אמנואלה השלישי, מלך איטליה לשביתת נשק עם בעלות הברית. בעקבות כיבוש צפון איטליה על ידי כוחות גרמניה הנאצית נאסרה אן ונשלחה למחנה ריכוז באוסטריה, שם שהתה עד תום המלחמה בשנת 1945.
נחל געתון
ספיקה
היסטורית היה נחל הגעתון הרביעי בספיקתו בנחלי ישראל הנשפכים לים התיכון, עם ספיקה ממוצעת (בשפך הים התיכון) של 24 מ"ק לדקה ונפח מים שנתי של למעלה מ-10 מיליון מטרים מעוקבים. לאחר קום המדינה, תועלו מי המעיינות של כברי והגעתון אל מפעלי ההשקיה הנרחבים במישור החוף הגלילי, דבר שהביא לייבוש, כמעט מוחלט, של נחל הגעתון.
גאומורפולוגיה
שברים ענקיים, ממזרח למערב, התוו את מהלכו של נחל הגעתון. השלוחות שבין עמק הגעתון שומרות על קווי הרכס השטוחים של רמת הגליל המערבי.
חשיבות אקולוגית
מעלה אגן נחל הגעתון משמש כמסדרון אקולוגי חשוב לקשירת מורדות הגליל המערבי עם הגליל העליון. ישנה חשיבות רבה לשמירת השטח עם אפשרות למעבר אוכלוסיות בעלי-חיים ונדרשת עבודת תכנון ותאום אל מול מגמה גוברת של גידור שטחי מרעה ושטחי מטעים ופרדסים במרחב. אגן הגעתון, כמסדרון אקולוגי, מאפשר את השמירה של ערכי הטבע (החי והצומח), מקטין את סיכויי ההכחדה של המינים בו, מקטין את הבידוד הגנטי ומשפר את המגוון הגנטי של האוכלוסיות בו ואת גודלן האפקטיבי באופן ניכר.
קורנליו זליה קודריאנו
התגרויות והתארגנויות ראשונות באוניברסיטת יאשי
בנובמבר 1920 הודיעה הנהלת אוניברסיטת יאשי, שהלימודים עומדים להיפתח ללא טקס דתי, כפי שהיה מקובל בעבר. הדבר היה לרוחם של הפרופסורים, פרט לחמישה פרופסורים לאומנים, ולרוחם של מרבית הסטודנטים. שמונה סטודנטים, וקודריאנו ביניהם, התנגדו ותבעו טקס דתי. הם פנו לפרופסורים שונים, אך לא נענו. לקראת הפתיחה החליטו השמונה למנוע אותה בכוח - שניים מהם, קודריאנו וולדימיר פרימו, הגיעו השכם בבוקר, פרימו נעל את הדלת האחורית ושמר עליה וקודריאנו נעל את הדלת הקדמית ושמר עליה. עם התאספותם של סטודנטים רבים, הם הרימו את קודריאנו בידיהם ונשאו אותו לאחד האולמות ופתחו את הדלתות - יתר חבריו של קודריאנו התאחרו. אף על פי שהדלת נפתחה, נשלחה הודעה מההנהלה, שהפתיחה נדחתה ליום רביעי ואז יערך טקס דתי. קודריאנו זכה לברכות מתומכיו על ההישג.
ניסיון להמשך לימודים בגרמניה
בסיום לימודיו סירבה אוניברסיטת יאשי להנפיק לו דיפלומה, כאמור לעיל, אך סנדקו, פרופסור קוזה, וחבריו בפקולטה למשפטים דאגו לו לתעודה חליפית.
הבחירות במחוז פוטנה
באביב 1926 הוכרזו בחירות כלליות ברומניה וקודריאנו רצה להשתתף בהן כמועמד במחוז פוטנה, שבירתו פוקשאן. הוא כתב לפרופסור קוזה וביקש ממנו כסף להוצאות הדרך, אך לא קיבל תשובה. הוא כתב גם לכריסטקה סולומון וקיבל ממנו עשרת אלפים לאי, ובעזרת חלק מהסכום חזר לרומניה. הוא בא אל פרופסור קוזה כדי להשתלב במערכת הבחירות, אך קוזה לא היה מרוצה מבואו, הביע צער על כך שזנח את הלימודים ואמר שהיו מסתדרים היטב גם בלעדיו. קודריאנו, שהעמיד את מועמדותו במחוז פוטנה, סבל מהצקות והפרעות מטעם אנשי השלטון ולבסוף לא הצליח להיבחר - אומנם זכה ברוב בפוקשאן, אך הפסיד בכפרי המחוז. המפלגה הצליחה להכניס לפרלמנט הרומני עשרה צירים וביניהם פרופסור קוזה, פרופסור שומולאנו ויון זליה קודריאנו, אביו של קורנליו. קורנליו זליה קודריאנו שב לצרפת להמשך לימודיו.
המשך הלימודים
קודריאנו החל בלימודי השנה השנייה לדוקטורט, אך בחודש מאי 1927 קיבל קריאות דחופות מרומניה. הודיעו לו שנוכחותו חשובה, כי המפלגה שלהם התפרקה לשניים. הוא פנה להנהלת האוניברסיטה וביקש להיבחן לפני הזמן הקבוע, כדי שיוכל לחזור במהרה לרומניה, ונענה בחיוב. הוא עמד בבחינות השנה השנייה בהצלחה ושב לרומניה.
התנועה הלגיונרית
קודריאנו פיתח והרחיב את התנועה הלגיונרית, הקים מפעלים מסחריים, מסעדות, קווי שיווק ומחנות נופש ופנה לציבורים חדשים. ב-1928 נפגש עם הרמן אסר מעורכי פלקישר באובכטר, ביטאון הנאצים הגרמנים - למפגש לא היו תוצאות מידיות, אך אחריו קודריאנו התקבל תמיד יפה בחוגים הנאציים.
הכינוסים היזומים
קודריאנו, שהעריך כי במהלך השנתיים וחצי שחלפו מהקמת התנועה הלגיונרית זכה לדי אוהדים בקרב הציבור, הודיע על אספה פתוחה לציבור שתיערך ב-15 בדצמבר ביריד ברשט. מיור ז'נדרמניה ותובע שהגיעו מגאלאץ, מנעו זאת בטענה שמשרד הפנים לא אישר את הכינוס. לאחר ויכוחים, הותר לקודריאנו לפתוח את הכינוס בתנאי שלא יהיו אי סדרים. בכינוס השתתפו כמאה איש בלבד. בעקבות הכישלון היחסי, החליט קודריאנו לנקוט ביוזמה חדשה. הוא יצא אל כפרי האזור רכוב על סוס עם ארבעה מלווים, ובהגיעו לכפר המתין לפני הכנסייה עד שהתאסף קהל, ואז נאם להם ממרומי הסוס ולאחר מכן המשיך עם מלוויו לכפר אחר.
הלוויית מוצה ומארין
יון מוצה (גיסו וחברו של קודריאנו) ווסילה מארין, אישים בכירים בתנועה הלגיונרית, יצאו להילחם במלחמת האזרחים בספרד לצד כוחותיו של פרנסיסקו פרנקו. השניים נהרגו ב-13 ינואר 1937 בקרבת מדריד. שרידי גופותיהם הובאו לרומניה, והתנועה הלגיונרית, שראתה באירוע הזדמנות לפרסום ותעמולה, ארגנה מסע לוויה מפואר בהשתתפות רבבות לגיונרים במדים ירוקים. ארונות המתים הגיעו לרומניה בפברואר ונערכו טקסים בטרנסילבניה, אולטניה ומונטניה, בדרך לבוקרשט. הארונות הגיעו לתחנת רכבת צפון בבוקרשט ב-11 בפברואר, שם המתינו להם לגיונרים במדים, שעמדו בשורות ארוכות. הארונות הובלו בין שורות הלגיונרים דרך רחובות ראשיים בבוקרשט, אל כנסייה, שם הונחו ליומיים, במהלכן הגיעו המונים לחלוק להם כבוד.
לאחר יומיים הוצבו הארונות על עגלה מקושטת בסמלים לגיונרים, שהופקו מענפי ברושים. את העגלה משכו כמה עשרות לגיונרים ומאחוריה צעדו לגיונרים אחרים במבנה של צלב, ששרו המנון שחובר במיוחד עבור מוצה ומארין. אחריהם צעדו קודריאנו ויתר מנהיגי התנועה הלגיונרית, נציגים מגרמניה, איטליה, יפן וספרד, איכרים בבגדים עממיים לאומיים, כמרים וקבוצות נוספות של לגיונרים. השיירה עברה ברחובות הראשיים של בוקרשט והובילה ל"בית הירוק", המרכז של התנועה הלגיונרית, שם הוכן עבורם מאוזוליאום.
מסע הלוויה השאיר רושם עצום על תושבי בוקרשט והדבר בא לידי ביטוי גם בתקשורת של התקופה. האירוע היווה גם מפגן כוח, שלא נעלם מעיני המלך.
טבח ז'ילבה
בחקירה שנערכה מאוחר יותר נמצא שחלק מהנרצחים, בנוסף לפצעי הירי, סבלו גם מחתכים המעידים על שימוש בגרזן. ב-28 בנובמבר נמסרה הודעה רשמית כוזבת, בה צוין שלגיונרים שעסקו בהוצאת גופות מנהיגיהם הרצוחים, ביצעו בלהט יצריהם את הוצאתם להורג של הרוצחים.
ההנצחה
לפי יוזמת מנהיגים לגיונרים ובפקודתו של יון אנטונסקו, הופקו בדואר הרומני בולים וחותמות בנושאים לגיונריים. ב-8 בנובמבר 1940 (לרגל הכרזת יאשי כעיר הלגיונרים) הופקו מאה אלף בולים עם דיוקנו של קורנליו זליה קודריאנו. הבול נשא ערך של שבעה לאי לדואר ועוד שלושים לאי ל"סיוע הלגיונרים" (ראו תמונה). ב-1 בדצמבר הופקו מאה אלף בולים אחרים עם דיוקנו של קודריאנו - בולים אלה נשאו ערך של עשרים לאי לדואר ועוד חמישה לאי לסיוע הלגיונרים.
אימה בערבה
ביקורת
חורחה קסטיו ממגזין Starburst נתן לסרט 2 מתוך 5 והחמיא לבמאי מייקל פוליש אך היה ביקורתי על ההופעה המרכזית של קראנו.
בניין משטרת מוסקבה
הבניין שימש לצרכים שונים, אך מאז המהפכה הסוציאליסטית באוקטובר מאכלסת אותו הנהלת משטרת מוסקבה.
קבוצת קוימברה
קבוצת קוימברה (באנגלית: The Coimbra Group, בראשי תיבות: GC) היא קבוצה של אוניברסיטאות מאירופה שנוסדה בשנת 1985 במלאת 700 שנה לייסודה של אוניברסיטת קוימברה. האוניברסיטאות המאוחדות בקבוצה זו הן מהאוניברסיטאות העתיקות באירופה.
סטפן שעראווי
מילאן
ב-25 ביוני 2011, שעראווי חתם במילאן תמורת 20 מיליון אירו (10 מיליון במזומן ו-10 מיליון תמורת אלכסנדר מרקל שעשה דרך הפוכה לג'נובה). ב 18 ספטמבר 2011, ערך את הופעת הבכורה שלו עם מילאן באצטדיון סאן פאולו בהפסד 1–3 לנאפולי בסרייה א'. כעבור שלושה ימים, לאחר שנכנס כמחליף לפאטו הפצוע, כבש את השער הראשון שלו עבור המועדון, והשווה לתיקו 1-1 בבית נגד אודינזה. בששת החודשים הראשונים שלו במילאן, הוא הופיע בסך הכל בשבעה משחקים, דבר שגרר דיווחים בתקשורת שהוא עשוי להיות מושאל שוב כדי לצבור יותר דקות משחק. עם זאת, סוכם בין אדריאנו גליאני, מסימיליאנו אלגרי ובינו להישאר במועדון בעתיד הקרוב. לאחר שישה חודשים, הופעותיו במדי מילאן החלו להשתפר. ב-8 בפברואר 2012, הוא הבקיע בהפסד 1–2 נגד יובנטוס במשחק הראשון של חצי גמר הגביע האיטלקי 2011-12. שלושה ימים לאחר מכן, הוא כבש שער ניצחון נגד אודינזה.
רודולף קארל
פעילותו כמלחין ומורה בצ'כיה
בשנת 1933 התקיימה בברנו בכורת האופרה שלו "המוות סנדקית" (על לברית מאת סטניסלב לום) תחת ניצוחו של א. אוסטרצ'יל ועם מ. קרסובה בתפקיד הראשי. אופרה זו זכתה בהצלחה רבה והפכה לחלק מהרפרטואר של תיאטרוני האופרה הצ'כים.
קישורים חיצוניים
Театральная энциклопедия: [в 6 т.]/ Гл. ред. С. С. Мокульский [до 1961 г.], П. А. Марков [с 1963 г.]; Редкол.: Г. Н. Бояджиев, Ю. А. Дмитриев, Н. Г. Зограф [и др.]. — М.: Сов. энцикл., (1961 — 1967).
חיים שיבי
ביוגרפיה
נולד בירושלים. בוגר בית הספר התיכון ליד האוניברסיטה, הפקולטה למשפטים באוניברסיטה העברית. בעל תואר שני בתקשורת מהפקולטה לעיתונות של אוניברסיטת מיזורי בארצות הברית. חבר לשכת עורכי הדין.
שיבי פרש מ"ידיעות אחרונות" בינואר 2006. ב-1988 ייסד עם עו"ד יוסי ריכטר והחל לערוך ולפתח את ביטאון לשכת עורכי הדין במחוז ירושלים "הלשכה".
אמון יריב
אמון יריב (נולד ב-1975) הוא צלם ישראלי ומנהלה של גלריה גורדון בתל אביב.
המוזיאון היהודי בלונדון
אוספים
במוזיאון אוסף עיקרי ברמה בינלאומית של אמנות ותשמישי קדושה. הבניין כולל גלריה שכותרתה "יהדות: אמונה חיה", המציגה את אוסף האמנות הטקסית היהודית של המוזיאון. אוסף זה זכה למעמד "מיועד" על ידי מועצת המוזיאונים, הספריות והארכיונים מתוך הכרה בחשיבותו הלאומית הבולטת. "גלריית השואה" במוזיאון, כוללת פריטים ועדויות ניצולים מצולמות של ליאון גרינמן, יהודי-בריטי, שהיה אחד האזרחים הבריטים הבודדים שנכלאו באושוויץ.
קורט רמביס
קריירת אימון
בין השנים 1999–2001 שימש כעוזר ג'נרל מנג'ר של הלייקרס, תחת ג'רי וסט ומיץ' קופצ'אק, ובעונת שב לעמדת עוזר המאמן, כעוזרו של פיל ג'קסון. בסיום אותה עונה זכה עם הלייקרס באליפות ה-NBA, ובעונת זכה עמה באליפות נוספת, עדיין כעוזרו של ג'קסון.
ספוגיים
שימוש על ידי בני אדם
מחטי השלד העשויות סידן פחמתי או צורן דו-חמצני של רוב סוגי הספוגיים הופכות אותם לגסות מידי עבור רוב השימושים, אבל לכמה מינים של ספוגנים, יש שלדים רכים, לגמרי סיביים. האירופאים הראשונים נהגו להשתמש בספוגים רכים למטרות רבות כולל ריפוד לקסדות, כלי שתייה ניידים ומסנני מים עירוניים. עד להמצאת הספוגים הסינתטיים, הם שמשו לניקוי כלים, לצביעה וזיגוגי קרמיקה ואמצעי מניעה דיסקרטי. עם זאת באמצע המאה ה-20, הדיג המופרז הביא גם את בעלי החיים וגם את התעשייה קרוב להכחדה.
לספוגים יש פוטנציאל לשימושים רפואיים בשל הימצאות של חומרים אנטיביוטים בספוגים עצמם או בחיידקים סימביוטים שבהם. חומרים אלה עשויים לשמש לטיפול בגורמי מחלות כגון וירוסים, חיידקים, גידולים סרטניים ופטריות. כיוון שלספוגים אין קליפה מגנה או אמצעי בריחה הם פתחו יצירה של מגוון רחב של תרכובות יוצאות דופן לצורכי הגנה. קבוצה אחת של חומרים היא נגזרות של חומצת שומן מחומצנת המכונה אוקסי-ליפין (Oxylipins). חומרים אלו נמצאו כבעלי תכונות אנטי סרטניות, אנטי בקטריאלי ואנטי פטרייתי.
ספוגיים בישראל
אוכלוסייה גדולה של ספוגיים קיימת על גבי רכסי הכורכר העמוקים בים התיכון הישראלי, וברכס הכרמל התת-ימי (ראש הכרמל). לגופם עשויה להיות צורה מרפדת (שעוטפת את המצע הקשיח), גושית (דמוית כדור) או מעונפת. בבית גידול ייחודי זה, המבנה התלת־ממדי המורכב שהספוגים יוצרים בגופם מהווה מעין "יער תת-ימי" המספק מחסה ומסתור לאינספור בעלי חיים אחרים. בכך, הספוגים הם בעצם מינים מהנדסי סביבה בדומה לאלמוגים בשוניות האלמוגים. ניתן למצוא שוניות כאלה באזורנו בעיקר במרחב שמול אזור השרון (הרצליה-נתניה) וברכס הכרמל התת-ימי, בעומק 100–120 מטרים.
אלפבית (שפה פורמלית)
לעיתים קרובות עבור מטרות מעשיות ניאלץ להגביל את סוג הסמלים באלפבית כך שהם יהיו חד-משמעיים כאשר נקרא אותם. למשל, אם באלפבית שלנו יש את שני האיברים {00,0}, מחרוזת הכתובה על נייר כ- "000" איננה חד משמעית מכיוון שלא ברור האם זה רצף של שלושה סמלי "0", או הסימן "00" ואחריו "0", או שמא מדובר ב-"0" ואחריו "00".
אוטו וכטר
כמושל קרקוב וגליציה
בין 1942–1944, אחרי השתלטות הנאצים על אוקראינה, שירת וכטר כמושל מחוז גליציה החדש. מעל חצי מיליון יהודים חיו במחוז כשהגרמנים פלשו לאוקראינה. הרצח ההמוני של היהודים החל תחת הכיבוש הצבאי, שנמשך עד להשלטת המינהל האזרחי ב-1 באוגוסט 1941; ממועד זה הוקמו 32 גטאות במחוז גליציה. ב-17 באוגוסט 1942 נידון בכנס בביתו של היינריך הימלר התכנון לגבי גורל היהודים באזור לבוב, בנוכחותם של וכטר, אודילו גלובוצניק ופריץ קצמן. עד סוף 1943 רוב היהודים נרצחו, או נשלחו למחנה ההשמדה בלז'ץ.
מתי ברודו
מסעדנות
הזוג פתח גם את הבר "רוטשילד 12" ובסמוך לו את "קפה 12", בפברואר 2012 פתחו את "דליקטסן", מעדנייה ברחוב יהודה הלוי בתל אביב. מאז 2012 פתחו 4 סניפי "דליקטסן" נוספים ברחבי תל אביב. בנוסף, עיצבו יחד את "קפה אלברט", שנפתח בקניון רמת אביב בדצמבר 2012, והכתיבו את תפריטו.
סטיב סטיפנוביץ'
ראשית חייו
הוא הוביל את קבוצת הכדורסל של התיכון אל שתי אליפויות רצופות במדינת מיזורי (Missouri Class 4A State Championship) ולרצף של שישים ניצחונות רצופים.
קריירה מקצוענית
אחרי שסיימה במקום האחרון ב-1983, ב-1984, ב-1985 וב-1986, הפייסרס הצליחה לעלות לפלייאוף בשנת 1987 – הפעם השנייה בלבד שהמועדון העפיל לפלייאוף מאז מיזוגו לתוך ה-NBA בשנת 1976. סטיפנוביץ' הוביל את קבוצתו עם 22 נקודות ו-13 ריבאונדים במשחקה הראשון בפלייאוף, הפסד באטלנטה, והמשיך את משחקו העקבי בפלייאוף עם ממוצעים של 13.8 נקודות ו-7.5 ריבאונדים למשחק. הפייסרס ניצחו את משחק הפלייאוף הראשון שלהם אי-פעם לאחר שהביסו את אטלנטה הוקס במשחק 3, אך בסופו של דבר הובסו בארבעה משחקים.
גאוגרפיה של גרמניה
גרמניה היא מדינה במרכז אירופה ששטחה הוא 357,021 קילומטרים רבועיים. שטחה משתרע מהרי האלפים בדרום עד לדנמרק, הים הצפוני והים הבלטי בצפון, לרוחב היא משתרעת מהגבול עם פולין וצ'כיה במזרח ועד לגבול עם הולנד, בלגיה וצרפת במערב.
פני השטח
מרכז גרמניה נמצאת בסביבה הררית שמקורה בהרי געש ובפעילות וולקנית לפני ההתיישבות שם. עמק הריין עובר דרך מרכז המדינה וממשיך לכיוון הולנד. בחלק המזרחי של העמק ישנם אזורים הרריים, ששיאם הוא בהרי אורה (Ore), שעל הגבול עם צ'כיה ובמרכז המדינה נמצא רכס הרי הארץ (Harz). רכס הרים נוסף הוא רכס הרי הרותאר (Rothaar) לצד רכס האייפל. יש לציין כי לכיוון מזרח מצויים רכסים כגון רכס הפוגלסברג (Vogelsberg) לצד רכס הרי הרן (Rhön). נוסף אל כל אלו מתנשא רכס יער תוריגניה (Thuringian Forest) שכבר ממש לצד גבול צ'כיה מתנשא רכס הרי Ore.
שימוש בשטח
מתוך 357,021 הקילומטרים הרבועים, 4,750 קמ"ר (1.33%) הם אדמת השקיה ו-7,798 קמ"ר (2.18%) מכוסים במים. הימה הגדולה ביותר היא ימת קונסטנץ ששטחה הוא 536 קמ"ר (62% מחופי הימה שייכים לגרמניה). 33% משטחה של גרמניה היא אדמה הניתנת לעיבוד, 31% מהאדמה מכוסה ביערות ו-15% מן הקרקע מתאימה למרעה צאן ובקר.
נהרות
בגרמניה עוברים כ-240 נהרות (כולל נהרות שהם פלגים), הגדולים והמרכזיים שבהם (בסוגריים-אורך הנהר הכולל): אליהם נכנסים חשובים נוספים כגון: נהר האמס (Ems), האוול (Havel), לאהן (Lahn), שפרה, וזר.
נטע דורצ'ין
תחומי מחקרה
מחקרה של פרופ' דורצ'ין מתרכז בהיסטוריה האבולוציונית של יתוצים – משפחה של יתושים זעירים היוצרים עפצים בצמחים. בקבוצה זו החרק מטיל ביצים על הצמח, והזחלים הבוקעים גורמים באכילתם להתפתחות עפץ (מבנה צמחי דמוי גידול בעל צורה ייחודית), שבתוכו הם מתפתחים עד לבגרותם. העפצים הם עולם שלם של צורות כאשר כל אחד מהם יכול להיראות כמו משהו אחר. דורצ'ין גילתה מינים רבים של יתוצים, ואת שמותיהם בחרה לתת על פי תכונות העפצים שהם יוצרים, משום שצורת העפץ ייחודית למין החרק שיוצר אותו. כך, למשל, היא קראה לאחד ממיני היתוצים שגילתה בשם פסאודורוזה (Asphondylia pseudorosa), שפירושו דומה לוורד, מכיוון שהעפצים שהוא יוצר הזכירו לה פרחים של ורדים. למין אחר שגילתה נתנה את השם סיליקה (Suaediola siliqua), שפירושו בלטינית תרמיל, מכיוון שהעפצים שיוצר מין זה נראים כמו תרמילי אפונה או שעועית. למין שיוצר עפצים שנראים כמו שרשרת נקניקיות בחרה נטע בשם בוטלוס (Schizomyia botellus), שפירושו נקניקיה בלטינית, והמין סטרובילה (Dasineura strobila) קיבל את שמו מהמילה הלטינית סטרובילוס, שפירושה אצטרובל.
קופריבניצה
הקהילה היהודית
תיעוד לנוכחות יהודים בעיר קיים משלהי המאה ה-18. היו אלו מספר משפחות אשר היגרו מהעיירה שליינינג אשר בבורגנלנד בעקבות כתב הסובלנות שהוציא יוזף השני, קיסר האימפריה הרומית הקדושה. המשפחות היהודיות התגוררו מחוץ לחומות המבצר ושילמו עבור הזכות להתגורר במקום. ב-1810 התגוררו בקופריבניצה 23 יהודים. הם עסקו ברוכלות כגון מכירת מוצרי סדקית וכן במכירת תוצרת חקלאית עבור בעלי אדמות מהאזור. בהמשך, היגרו למקום משפחות ממוראביה. ב-1842 הוקם בית עלמין יהודי וב-1850 נוסדה רשמית הקהילה היהודית במקום. ב-1875 נחנך בית הכנסת המרכזי ולצידו בית מדרש. בהמשך, הוקם בית ספר יסודי יהודי שבו למדו ילדי הקהילה גם תכנים אוניברסליים ובו התנהלו הלימודים בגרמנית. ב-1888 הוקמה רשמית חברה קדישא לקהילה. ב-1896 התגוררו בקופריבניצה 398 יהודים, שהיוו 7 אחוזים מכלל האוכלוסייה.
לקהילה זו השתייכו יהודי הכפר גוֹלָה. קהילה התקיימה שם במאה ה-19 והוקם בית עלמין. הקהילה חרבה בשואה. שרידי בית העלמין עדיי פזורים בשטח הכפר. הוא לא היה מתוחזק. נכון ל-2009, היו פזורות באתר מצבות אשר את הכיתוב עליהן לא ניתן היה לקרוא. גם יהודי הכפר קוֹטוֹרִיבָּה השתייכו לקהילת קופריבניצה. ישנן עדויות מעטות לקהילה שם. נכון ל-1994 ניתן היה לאתר את שרידי בית העלמין היהודי בכפר. בעידן היוגוסלבי השתייכו גם יהודי הכפר לֶגְרָאד לקהילת קופריבניצה. קהילה נוסדה שם במהלך המאה ה-19. הוקמו בית עלמין ובית כנסת. ב-1918 איבדה את מעמדה העצמאי. ב-1931 התגוררו בלגראד 30 יהודים. הקהילה חרבה בשואה. ב-1947 נמכר שטח בית העלמין ונכון ל-2009 היה שטח פרטי. במקום אותרו שרידיהן של 20 מצבות.
האטצ'ר (טריצרטופס)
האטצ'ר הורכב לראשונה ב-1905 מאוסף מאובנים של מספר פרטים של טריצרטופס שאסף הפלאונטולוג וצייד המאובנים ג'ון בל האטצ'ר, שעל שמו נקרא השלד. את השלד ניסו להרכיב לפי האיורים של עותניאל צ'ארלס מארש, מי שגילה, תיאר והגדיר לראשונה את הטריצרטופס. בעת הניסיון להרכיב את השלד נאלצו טכנאי המוזיאון להשתמש במאובנים ממספר פרטים (שלא היו באותו גודל) מאחר שלא נמצא שלד שלם של טריצרטופס. בעיה נוספת שהם נתקלו בה הייתה כאשר ניסו להציב את הרגליים הקדמיות בצורה זקופה לחלוטין, כמו באיור של מארש. הם גילו שהעצמות פשוט לא מסתדרות בצורה הזו ונאלצו להרכיב אותן כאשר הן נוטות החוצה בזווית, בתנוחה בה הרגליים הקדמיות מפוסקות ופרושות לצדדים (בתנוחה שיותר אופיינית ללטאות).
KLF
העתיקים והמוצדקים של מו מו
בתחילת שנת 1987 החלו דראמונד וקאוטי לשתף פעולה מוזיקלית. הם אימצו את שמות הבמה "קינג בוי די" ו"רוקמן רוק" בהתאמה, וכינו את ההרכב שלהם "The Justified Ancients of Mu Mu", או בקיצור The JAMs, על שם קבוצה קונסיפירטיבית דמיונית מטרילוגיית האילומינטוס ויבשת מו האגדית. בכתבים אלו ה-JAMs הם קבוצת מסתננים דיסקורדיאניים בשורות האילומינטי (ארגון פוליטי השואף לכפיית סדר ושלטון על החברה) המזינים אותם במידע שגוי. תחת שמם זה, בחרו דראמונד וקאוטי לפרש את עקרונות ה-JAMs הדמיוניים בעולם הפקת המוזיקה התאגידי. תוך שהם מוסווים בזהויותיהם הבימתיות ובתמת האילומינטוס שלהם, שיקף הצמד את טקטיקות זריעת הכאוס והבלבול של הדיסקורדיאנים בספר בהביאם גישה ישירה, הומוריסטית ומהפכנית ליצירת תקליטי פופ, תוך משיכת תשומת לב בדרכים בלתי שגרתיות. הם השתמשו ביצירת המוזיקה שלהם בעיקר בסמפלר ספרתי, באמצעות דגמו דגימות משירים שונים והדביקו אותם לכדי יצירות קצביות שהתאפיינו בשירת ראפ של דראמונד בנושאים חברתיים, אזוטריים ולעיתים משעשעים.
כלי נגינה
השירים המוקדמים של ה JAMs, כולל האלבום "1987" נוצרו ברובם על מחשב אפל 2 עם כרטיס סמפלר חיצוני גרינגייט DS3 ומכונת תופים רולנד TR-808. מאוחר יותר אלו הוחלפו במחשב אטארי, סמפלר אקאי S900 וסינתיסייזר אנלוגי אוברהיים OB-8.
פיוטר סטוליפין
בהיסטוריה הרוסית של תחילת המאה ה-20, הוא ידוע בעיקר כרפורמטור ומדינאי שמילא תפקיד משמעותי בדיכוי המהפכה בשנים 1905–1907. באפריל 1906 הציע הקיסר ניקולאי השני לסטוליפּין את תפקיד שר הפנים של רוסיה. זמן קצר לאחר מכן פורקה הממשלה יחד עם הדומה הראשונה וסטוליפין מונה ליושב ראש מועצת השרים.
סטוליפין כראש ממשלה
סטוליפין התמנה לתפקיד ראש הממשלה כאשר מהפכת 1905 עדיין נותרה טרייה בזיכרון הציבור. לאחר התמנות סטוליפין לראש הממשלה, הוא פיזר את הדומה השנייה ושינה את החוקים כדי שהדומה תהיה שמרנית יותר. סטולפין, הפוליטיקאי המשופשף, הודיע שבכוונתו לקדם רפורמות וניסה לשכנע את הציבור שלצורך כך אין צורך בדומה. כך הנהיג סטוליפין רפורמות אגרריות וכן ניסה להיטיב עם הפועלים.
אלף רמזי
גביע העולם ב-1966
בחצי הגמר נגד נבחרת פורטוגל התמודדה הגנת אנגליה בהצלחה עם הכישרון ההתקפי של הפורטוגלים, בראשותו של אאוזביו, ניצחה 1:2 והעפילה למשחק הגמר, שם פגשה את. בגמר ניצחה אנגליה בתוצאה 2:4 בתום הארכה, וזכתה בגביע העולמי בפעם הראשונה בתולדותיה. יכולתם של השחקנים הצעירים עליהם סמך רמזי באה לידי ביטוי במשחק זה - ג'ף הרסט, שהועדף בהרכב על פני גריבס שהחלים מפציעתו, הבקיע שלושער, ואילו אלן בול נבחר לשחקן המצטיין של הגמר וזכה לשבחים מיוחדים מרמזי.
אנה אזרי
ביוגרפיה
ב-1989 מונתה לקונסול כללי בסן פרנסיסקו שבארצות הברית, ב-1992 חזרה לישראל ועבדה בחטיבה לתכנון מדיני. ב-1995 מונתה לסגן ראש המשלחת הישראלית בשגרירות ישראל במוסקבה שברוסיה. ב-1998 מונתה לסגנית מנהל מחלקת חבר המדינות במשרד החוץ. ב-1999 מונתה לשגרירת ישראל באוקראינה ובמולדובה ושירתה בתפקיד עד 2003. בתקופת כהונתה כשגרירה אירע אסון התרסקות טיסה 1812 של סיביריה איירליינס, כתוצאה מפגיעת טיל קרקע-אוויר שירה צבא אוקראינה במהלך אימון. בהתרסקות נהרגו 51 אזרחים ישראלים.
נעמי לבוב
ביוגרפיה
בספטמבר 2014 החלה לשחק שלוש דמויות בתיאטרון גשר בקומדיה "טרוריזם", עיבוד למחזה של האחים פרסיניאקוב. אחת הדמויות ששיחקה עוברת במהלך המחזה, בין היתר, סצנת אונס.
בקולנוע ובטלוויזיה
בשנת 2021 שיחקה בסדרה "מותק בול באמצע", שגם היא שודרה בכאן 11.
טים קארי
קריירת משחק
ב-1993 שיחק קארי במחזמר "שנת חיי היפה ביותר" בברודוויי, וקיבל מועמדות שנייה לפרס טוני. קארי דיבב דמויות במספר סדרות בשנות ה-90, בהן סדרת האנימציה "קפטן פלאנט" (1990-1996) והסדרה "The Net" (1998). הוא שיחק בסרטים רבים, בהם "זה" (1990), "המרדף אחר אוקטובר האדום" (1990), "אוסקר" (1991), "שכחו אותי בבית 2" (1992), "מת לצחוק" (1993), "שלושת המוסקטרים" (1993), "קונגו" (1995), "צוות ללא שליטה" (1997), "משפחת אדמס: המפגש" (1998), "ארבעה כלבים משחקים פוקר" (2000) ועוד.
ישיבת הקצבים
היסטוריה
ההנהלה הרוחנית של הישיבה הייתה נתונה באופן מסורתי בידי המגיד מישרים הרשמי של וילנה. ובעשרות השנים האחרונות לקיומה שימשו בה כראשי ישיבה הרבנים קסטוקורסקי ואליהו גרשון הלפרין.
חוק שירות הביטחון הפדרלי (רוסיה)
החוק החדש הסדיר את הקמתו של שירות הביטחון הפדרלי מתוך השירות הפדרלי למודיעין מסכל.
אימוץ החוק
ביוני 2003 שונה החוק הפדרלי שנקרא "אודות גופי שירות הביטחון הפדרלי של פדרציה הרוסית", והוא נקרא מאז, החוק "אודות שירות הביטחון הפדרלי" במסגרתו הורחבו סמכויות הארגון, שכללו תפקידי מלחמה בטרור, מודיעין אותות וביטחון תקשורת, כאשר משמר הגבול הפך לחלק ממנו.
יישום
בהתאם לחוק הפדרלי ולצו נשיא הפדרציה הרוסית מיום 23 ביוני 1995 מספר 633, החל מה 12- באפריל 1995, השירות הפדרלי למודיעין מסכל הפך לשירות הביטחון הפדרלי של הפדרציה הרוסית. כך השירות החדש למעשה אורגן מחדש מתוך השירות הקודם ולא היה גוף חדש שהוקם מאפס.
אנרכיזם בספרד
התחלה
ההצלחה המוקדמת ביותר בהצגת האנרכיזם לתושבי ספרד התרחשה בשנת 1868. מהפכן בשם ג'וזפי פאנלי הגיע למסע בספרד שתוכנן על ידי מיכאיל באקונין במטרה לגייס חברים לאינטרנציונל הראשון - ארגון בינלאומי שמטרתו לאחד בין קבוצות הפעולות לרווחת מעמד הפועלים, אשר נשלט בשלב מאוחר יותר על ידי המרקסיזם.
ה-CNT לאחר מלחמת העולם הראשונה
בתקופה זו ל-CNT היו כבר כמיליון חברים. הארגון התמקד בפעולות ישירות ובסינדיקליזם. משמעות הדבר היא שזרמים מהפכניים בספרד, לא היו עוד בשולי החברה, אלא דווקא חלק מהזרם המרכזי. ה-CNT לא היה בעל קווים אנרכיסטים מוחלטים, אף על פי שהכף נטתה לכיוון האנרכיזם. כל חבר שנבחר ל"מועצה הלאומית" של הארגון היה אנרכיסט גלוי. רוב החברים מהשורה של הארגון החזיקו בעמדות אנרכיסטיות. יחד עם גלים של שביתות כלליות, אשר חלקן היו מוצלחות והשיגו את מטרותיהן, היה אפשר לראות ספרות אנרכיסטית בחנויות מרכזיות, ולשמוע עובדים דנים ביניהם על רעיונות מהפכניים. דיאז דל מוראל, אחד מבעלי ההון באותה תקופה טען שכל ציבור העובדים נתקף ברוח של מרד, וש"כולם עוסקים בהסתה".
השביתה הכללית של 1919
בשנת 1919, קוצצו המשכורות של עובדי תחנת הכוח ההידרואלקטרית בברצלונה, מה שהוביל לשביתה כללית בת 44 יום, בהנהגת ה-CNT, בה לקחו חלק כ-100,000 עובדים. השביתה נחשבת כאחת השביתות המוצלחות ביותר בהיסטוריה של תנועות הפועלים בעולם והביאה לכך שספרד הייתה המדינה הראשונה בעולם בה היה יום עבודה של שמונה שעות בלבד. בנוסף לדרישה זו, גם שאר דרישות הפועלים התקבלו - הכרה באיגודי העובדים, החזרה לעבודה של עובדים שפוטרו, ושחרור מרבית האסירים הפוליטיים.
פדרציית האנרכיסטים האיברית (FAI)
בעת שנות שלטונו של פרימו דה ריברה, רבים מהאנשים הבולטים בארגון ה-CNT החלו למתן את עמדותיהם. הם שמרו על נקודת מבט אנרכיסטית, אך לא האמינו כי הגשמת התקוות האנרכיסטיות תגיע במהרה. פדרציית האנרכיסטים האיברית (FAI) הוקמה בשנת 1927 בתוך ה-CNT, על מנת להאבק בנטייה זו.
הפדרציה הייתה מיליטנטית ומהפכנית ביותר, ופעולותיה כללו שוד בנקים על מנת לאסוף משאבים, וארגון של שביתות כלליות. היא תמכה במאמצי ההתנגדות לדיקטטורה של ריברה, ובשנת 1936, תרמה ליצירת החזית העממית. בתקופה בה הארגונים האנרכיסטיים החלו לשתף פעולה עם הממשלה הרפובליקנית, ה-FAI נהפך למעשה למפלגה פוליטית ומודל קבוצות הזיקה נזנח, אם כי העניין לווה בחילוקי דעות קשים.
לפני המהפכה
האנרכיסטים חברי FAI הגיבו כמעט מיד על הממשלה הימנית החדשה במספר רב של התקוממויות קטנות, בפרט באראגון. התקוממויות אלה דוכאו ביד קשה, ורק החמירו את הקרע עם האגף הסינדיקליסטי של התנועה האנרכיסטית.
אסטוריאס
היו שטענו שסיפורי הזוועה האלה הומצאו כדי להצדיק את התנהגותם של החיילים. אסירים הוצאו להורג בירייה, קבוצה אחר קבוצה. החיילים המרוקנים, כדרכם בעת צאתם לקרב, סירסו את החללים, והיו שטענו כי בין קורבנותיהם היו גם פצועים. לגיון הזרים נהג באכזריות בנשותיהם ובבנותיהם של המורדים, לרבות מעשי אונס והטלת מומים. מרד אסטוריאס העיד על הכיוון שבו יתפתחו האירועים בעתיד.
האנרכיסטים במלחמת האזרחים בספרד
בלילה שבו פרץ המרד הכריזו ה-CNT והאוח"ט על שביתה כללית בשידורי הרדיו, והפועלים החלו להוציא כלי נשק ממחבואים שבהם הוטמנו בעת אירועי אסטוריאס באוקטובר 1934. הפועלים דרשו מהמושלים האזרחיים לחלק להם נשק, אך בדרך כלל נתקלו בסירוב, או שלא היה כל נשק בנמצא. ברחובות הוקמו מחסומים, אך הפועלים שהתקוממו נגד המרד נטבחו. המושל האזרחי בעיר חאן נקט גישה פעילה יותר. הוא יצא אל מטה המשמר האזרחי ושכנע את אנשיו להניח את נשקם, על אף מחאותיהם וטענתם שהם נאמנים לרפובליקה. לאחר מכן מסר את הנשק לאוח"ט ול-CNT על מנת שיחלקו אותו לאנשיהם, והעיר עברה לצד הרפובליקה.
הקולקטיבים
לקולקטיבים האנרכיסטים היו בעיות רבות. עדיין היו פערים בן קולקטיבים עשירים לעניים. מניעת הבזבוז הקפיטליסטי מזה, ומניעת חוסר היעילות שבקומוניזם הממלכתי מזה, הושגו רק בחלקן. האנרכיסטים גם התקשו ליצור איזון בין הצרכן ליצרן משום שבמקרים רבים לא היו מודעים ועדי העובדים לדרישות הצרכנים. כמו כן, התנהלו דיונים וחיכוכים ממושכים בתוך ועדי העובדים. עם זאת, שירותים כגון מים, גז וחשמל החלו לפעול תחת הנהלה חדשה בתוך שעות לאחר השתלטות העובדים. פועלי התעשייה של קטלוניה היו המקצועיים ביותר בספרד. אחד ההישגים המרשימים באותם ימים ראשונים היה חידוש פעילותה של התחבורה הציבורית בשעה שהרחובות היו עדיין חסומים בעיי חורבות ומתרסים. אחד המשקיפים סיפר ש"5 ימים לאחר שנפסקה הלחימה פעלו בברצלונה 700 חשמליות, במקום 600 החשמליות שהיו בה לפני כן, כולן צבועות בצבעי CNT ואוח"ט, אדום ושחור במלוכסן, על הדפנות". עם זאת, להצלחת התחבורה הקולקטיבית בברצלונה סייעו גורמים שלא עמדו לרשות הענפים האחרים - זרימת מזומנים קבועה, ומיעוט חומרי גלם הדרושים לתפעול. בנוסף, קשיים כלכליים עמדו בפני האנרכיסטים - צניחת שער הפסטה, התייקרות חדה של חומרי גלם, אמברגו סחר לא רשמי בתמיכת הלאומנים, ומניעת אשראי ומטבע חוץ בידי הממשלה.
שלטונו של פרנקו
ההתנגדות של ארגוני הגרילה חוסלה ב-1960, עם מותם של כמה מן המיליטנטים הוותיקים ביותר. בתקופה שבין סוף המלחמה ל-1960, על פי מקורות ממשלתיים, התרחשו 1,866 התנגשויות עם כוחות הביטחון ו-535 מקרי חבלה. 2,173 לוחמי גרילה נהרגו ו-420 נפצעו, בעוד 307 אנשי כוחות הביטחון נהרגו ו-372 נפצעו. 19,340 מלוחמי ארגוני ההתנגדות נעצרו בתקופה זו, כאשר רבים מהם עונו בעת שנחקרו. אלו שעזרו ללוחמי הגרילה, נתקלו באכזריות דומה.
פמיניזם
התפיסה הפמיניסטית היא חלק מאוד מרכזי של הרעיון האנרכיסטי. האנרכיסטים לחמו למען זכויות נשים כגון חינוך משותף (בעבר מרבית מוסדות החינוך היו מיועדים למין אחד בלבד), ביטול מוסד הנישואין וזכות האישה להפלה מלאכותית, בין היתר. רעיונות אלו היו רדיקליים בספרד הקתולית. בכנס ההקמה של ה-CNT הושם דגש מיוחד על תפקיד הנשים בכוח העבודה, ויצאה קריאה לגייס נשים לארגון. כמו כן, הארגון הביע את התנגדותו לניצול הנשים בחברה וניצול של נשים בידי בעליהן.
משפט ההתכנסות המונוטונית
הוכחה
לכן,. כעת, וביחד מקבלים  כדרוש.
הרברט סקרף
עבודתו
בשנת 1973 קיבל את פרס פרדריק לנצ'סטר על מאמרו The Computation of Economic Equilibria שכתב ביחד עם טריה הנסן הפורץ דרך בשימוש באלגוריתמים לפתרון מערכות שיווי משקל כלליות על ידי שימוש במודל שיווי משקל ישומי. בשנת 1974 פרסם ביחד עם לויד שפלי מחקר בתחום מעגלי סחר עליונים.
מון נייט
המשך פעולותיו, האוונג'רס מהחוף המערבי
ספקטור התמודד עם מספר נבלי-על שונים בטרם הצטרף לקבוצת דפנדרס בקרב נגד קבוצת זודיאק. הוא הציל את הדבר מויליאם קרוס/קרוספייר, וחבר לספיידרמן נגד השודד המחופש וציקלון המקורי. אחיו התגלה בחיים כרוצח סדרתי בשם איש-הגרזן, המבקש נקמה באחיו. כמון נייט רכש לעצמו ספקטור אויבים רבים, חלקם אנושיים, דוגמת רוצח סדרתי הטובח בחסרי בית בניסיון נואש למציאת אביו. הוא נפגש עם בושמן לקרב חוזר, ונהדף בידי בעל-ברית של בושמן בשם "איש החצות". כוחותיו התגלו כפסיכולוגיים כאשר איש החצות הרס את פסל ח'ונסו, ומרלין החליפה אותו בהעתק. מאויביו הנוספים נמנים הטלפת מורפיאוס שעבר ניסויים בידי אחיה של מרלין, וכן מועמד מושחת לראשות עיריית ניו יורק הפועל בסתר כנבל "בלאק ספקטר".
לוס אנג'לס
ספקטור עבר ללוס אנג'לס, וזאת כדי לעבוד כמפיק תוכנית טלוויזיה. הוא היה במסיבה לכבוד הצלחת תוכניתו החדשה, "האגדה של ח'ונסו", המבוססת על עברו. המסיבה נקטעה על ידי שיחה, והוא יצא החוצה על מנת לפגוש את וולברין, ספיידרמן וקפטן אמריקה. השלושה דיווחו לו על פושעים המסתובבים בעיר, ואמרו לו שכחבר האוונג'רס, הוא אף פעם לא צריך לעבוד לבד. בנמל, ספקטור הבחין בשני פושעים חמושים, אשר סיפקו למיסטר הייד משלוח מסתורי. כאשר סירב לשלם להם, הייד הרג את שני הפושעים. ספקטור תקף את הייד, וגילה כי הפושעים סחרו בגופו המת של אולטרון. ספקטור ברח, וצלל לתוך המים עם ראשו של אולטרון. הוא פנה אל קפטן אמריקה, ספיידרמן וולברין על מנת לדון במצב; מתגלה כי ספקטור הזה את השלושה, וכי הוא היה למעשה לבד. מאוחר יותר, לבוש כמותו וחושב שהוא ספיידרמן, ספקטור התעמת עם הפושעת סנאפדראגון במועדון חשפנות בו פעלה, כשבמהלך המאבק, אשיות וולברין השתלטה עליו. הוא הובס, אך ניצל על ידי אקו. ספקטור שכר את באק ליים, סוכן S.H.I.E.L.D לשעבר, לסייע לו, וזאת לאחר שספקטור בחן אותו בכך שהתחזה לבולזאיי. ליים אישר את אותנטיות ראשו של אולטרון, והפציר בספקטור לתת אותו לאוונג'רס; באותו זמן, הקינגפין של לוס אנג'לס שכר את סנאפדראגון להרוג את ספקטור, והיא שכרה לצדה את משמרת הלילה.
הרמן-פול
המלחמה הגדולה
העבודה הגדולה הבאה שלו לא תרמה הרבה כדי להרגיע את מבקריו החדשים. היא נוטה לקדם עמדות פטריוטיות כלפי המלחמה והגנרלים שניהלו אותה. עבור השמאל, אלו היו הגנרלים ששלחו ללא הגיון צעירים לטבח בהתקפות חסרות טעם נגד מקלעים מבוצרים. מבחינתם, הרמן-פול הפך לבוגד בעניין השלום.
יוסף ברוך סרמוניטה
ביוגרפיה
ב-9 באוקטובר 1982 נפצע בפיגוע שעשה מחבל אש"ף, בעת ביקורו בבית הכנסת הגדול של רומא. עשר שנים לאחר מכן, ב-2 באוקטובר 1992 הלך לעולמו, בן 67 היה במותו. הוא הובא לקבורה בהר המנוחות בירושלים.
הגניזה האיטלקית
מפעלו החשוב היה בתחום מחקר כתבי היד העברית באיטליה מימי הביניים. החל מראשית שנות ה-80 נעשתה עבודה שיטתית של ליקוט אלפי כתבי יד בארכיונים ממשלתיים ובספריות ציבוריות ופרטיות. התופעה קיימת גם בשאר ארצות אירופה, אך נדמה כי באיטליה היא הגיעה לשיא מיוחד, עד שניתן לקרוא לה בתור ה"גניזה" על משקל הגניזה הקהירית.
עין השופט הפקות
סרטים מסחריים
לאורך שנות קיום האולפן הוא עוסק גם במגוון סרטים בתחום המסחרי כגון סרטי תדמית, סרטי מוצר וסרטי הדרכה.
לוצ'יה מוהולי
ביוגרפיה
לוצ'יה מוהולי ובעלה עבדו יחד על תהליכים שונים בחדר החושך, כגון פוטוגרמה. בפרסומים רבים בעקבות הניסויים הללו שבוצעו על ידי בני הזוג פורסמו תחת שמו של לאזלו מוהולי-נאגי בלבד, לדוגמה הספר Maleri, Photografie, Film 1925, (ציור, צילום, סרט ). מוהולי לא זכתה לקרדיט כלל.
בהמשך לימדה מוהולי צילום בבית ספר לאמנות פרטית בברלין בניהולו של יוהאנס איטן. בשנת 1933, כאשר מפלגת הפועלים הגרמנית הנאצית עלתה לשלטון, היגרה ללונדון, שם התמקדה בצילום מסחרי ובהוראה. היא גם פרסמה ספר באנגלית "מאה שנות צילום, 1839-1939", בה דנה בהרחבה בהיסטוריה של המדיום. מתוך ספריית מוזיאון המדע בלונדון מוהולי ניהלה מבצע אירכוב על מיקרופילם עבור איגוד הספריות המיוחדות ולשכת המידע (Aslib).
סמסונג גלקסי S20
Samsung Galaxy S20 (בתעתיק לעברית: סמסונג גלקסי אס 20) היא סדרת טלפונים חכמים שעוצבו, פותחו, משווקים ומיוצרים על ידי סמסונג אלקטרוניקה כחלק מסדרת ה-Galaxy S שלה. הם משמשים יחד כיורש של ה-גלקסי S10, ונחשפו באירוע Galaxy Unpacked של סמסונג ב־ 7 במרץ 2020.
עיצוב
סדרת ה- Galaxy S20 שומרת על עיצוב דומה למכשיר ה-Galaxy Note 10 של סמסונג, עם תצוגת Infinity-O (שהוצגה לראשונה ב- Galaxy S10) ובה חור עגול במרכזו של החלק העליון של המסך, למצלמת הסלפי הקדמית. בשונה מהעיצובים הקודמים של הסדרה, מערך המצלמות האחורי אינו במרכז, אלא ממוקם בפינה עם בליטה מלבנית דומה לזו של מכשיר האייפון 11 ומכשיר הפיקסל 4.
מור ספיר
גביע העולם ואליפות העולם בטיפוס פארלימפי 2023
באוגוסט 2023 זכה בפעם השנייה במדליית הזהב באליפות העולם שנערכה בברן, שוייץ.
לוקיוס אנטוניוס
תולדות חייו
אנטוניוס נולד ברומא. אביו, מרקוס אנטוניוס קרטיקוס, היה בנו של הנואם הגדול מרקוס אנטוניוס אוראטור, אשר הוצא להורג בידי אנשי גאיוס מריוס בשנת 86 לפנה"ס. דרך אמו היה קרוב רחוק של יוליוס קיסר. אביו מת בעודו בגיל רך, ואנטוניוס ואחיו גאיוס ומרקוס נותרו בהשגחת אמם יוליה. יוליה נישאה לפובליוס קורנליוס לנטולוס סורה, אשר הוצא להורג בשל השתתפותו בקשר קטילינה להפלת הרפובליקה הרומית בשנת 63 לפנה"ס.
אינטליגנציה גבישית ונוזלית
לפי תאוריה זו, כישורי האינטליגנציה נחלקים לשני סוגים:
אינטליגנציה נוזלית
אינטליגנציה זורמת מורכבת ממספר יכולות, המאפשרות חשיבה מופשטת, הפעלת הגיון, ויסות קשב ולמידה של מידע חדש. בהתאם לכך, האינטליגנציה הזורמת היא מרכיב מרכזי של החשיבה הלוגית והתפקודים הניהוליים. היא מקושרת גם ליכולת ההסתגלות למצבים חברתיים.
ראובן פאונץ
ביוגרפיה
בשנת 1956 הבריח עם אשתו ההרה ובנו הבכור את הגבול ההונגרי והמשפחה עלתה דרך אוסטריה לישראל. תוך זמן קצר נקלט כמרצה בכיר בסגל הטכניון והתיישב בחיפה. בשנת 1960 השתלם בשוודיה, ובשובו התמנה לפרופסור חבר. כעבור שנתיים היה לפרופסור מן המניין. פאונץ היה מרצה פעיל בטכניון עד פרישתו לגמלאות בשנת 1985, ובמשך למעלה משני עשורים היה מרצה אורח באוניברסיטאות בשוודיה ובפלורידה. שש שנים לימד במכון ויצמן למדע.
פאונץ פרסם 5 ספרים מקצועיים ועשרות מאמרים.
קבועי לאמה
קבועי לאמה (Lamé) הם קבועים המחושבים מתכונות החומר והמשמשים בהצגת הקשרים בין מאמצים לבין מעוותים של חומרים אלסטיים ליניאריים. הקבועים המשמשים בתורת האלסטיות נקראים על שמו של המתמטיקאי גבריאל לאמה, Gabriel Lamé שחי בצרפת מיולי 1795 עד מאי 1870, השימוש בקבועי לאמה היא דרך נוספת להצגת התכונות האלסטיות של החומר ושל חוק הוק. השימוש בדרכים השונות להצגת התכונות האלסטיות של החומר קשור להתפתחות ההיסטורית של תורת החוזק ושל תורת האלסטיות.
הקבוע השני של לאמה
כאשר:
הקשר בין מאמץ לבין מעוות
את הקשר בין המאמצים לבין המעוותים בתנאי של לחץ הידרוסטטי אחיד אפשר להציג בצורה פשוטה תוך שימוש בקבועי לאמה:
כאשר:
מהירות התפשטות הגל במוט
מהירות הגל האורכית במוט נתונה על ידי הביטוי: כאשר:
אופוסום עכברי
תיאור
הפרווה של האופוסום העכברי צפופה וזיפית, כשאצל מינים אחדים היא בעלת מרקם צמרירי. צבעה הכללי משתנה במידה מסוימת בין המינים, והגוונים שלה נעים בין כתום אפרסק לצהוב-אוכרה, אדמוני, חלודה, כתמתם חיוור, צהבהב, צהוב-חרדל, בז׳, חום אפרפר, חום ערמוני, אפור כהה ואפור בהיר. המפשעה, הבטן, החזה והגרון בצבע לבן בוהק, שמנת, צהבהב או כתמתם חיוור. חלקי הגוף החשופים בצבע ורוד כהה, חיוור או סגלגל. הפנים בדרך כלל בעלות גוון בהיר יותר, והן מתאפיינות בטבעות שחורות גדולות סביב העיניים שיוצרות מעין מסיכה כהה. הזנב עשוי להיות חום בבסיסו, שחרחר באמצעו וורוד או לבן בקצהו, ואצל חלק מהמינים הוא ורוד או שחור לחלוטין.
פוסאדאס
חינוך
בעיר ממוקמת האוניברסיטה הלאומית של מיסיונס, שהוקמה ב-1973.
ואן מוריסון
שנות השישים
מוריסון עזב את הלהקה ב-1966 לאחר סיבוב ההופעות בארצות הברית לאחר שלא היה מרוצה בשימוש הגובר באומני אולפן. הוא חזר לבלפסט מתוך מחשבה לפרוש מעסקי המוזיקה, אך המפיק של Them, ברט ברנס (Bert Berns) שכנע אותו לחזור לניו יורק ולהקליט סולו עבור חברת התקליטים Bang Records. מהקלטות מוקדמות אלו צמח אחד הלהיטים הגדולים של מוריסון, "נערה חומת-עיניים" (Brown-Eyed Girl) שהגיע למקום 10 במצעד האמריקאי ב-1967. המתופף בשיר היה גארי צ'סטר. האלבום שיצא מהקלטות אילו היה !Blowin' Your Mind. מוריסון הודה מאוחר יותר, בריאיון לרולינג סטונס, שהוא לא היה מרוצה מהאלבום, "זה יצא גרוע, והם הוציאו אותו ללא הסכמתי". ההקלטות פורסמו שוב מספר פעמים על ידי Bang Records בצורת בוטלגים תחת שמות שונים. רוב ההקלטות נערכו ונאספו מחדש באלבום Bang Masters. מהדורה זו כוללת גרסה חלופית ל"נערה חומת-עיניים" כמו גם גרסאות מוקדמות ל"לצידך" (Beside You) ו"גברת ג'ורג'" (Madame George) שיופיעו בשינויים קלים באלבומו השני של מוריסון.
נורד סטרים
דליפות הגז
לאחר פלישת רוסיה לאוקראינה בפברואר 2022, הטיל האיחוד האירופי סנקציות על רוסיה, במסגרתן הופחתה משמעותית רכישת הגז מרוסיה למערב אירופה. בשל כך, פעילות הצינור הופסקה מספר חודשים לאחר תחילת המלחמה.
ואן מוריסון
שנות השבעים
מוריסון הוציא לאור את אלבומו הבא רק כעבור שלוש שנים. בתקופה זו הוא כתב והקליט מספר שירים חדשים, ובראיון ב-1974 הוא סיפר על תוכניותיו להוציא אלבום חדש בשם Mechanical Bliss רק 4–5 חודשים לאחר שיצא האלבום הקודם, Veedon Fleece. אך תאריך היעד הגיע ועבר בלי שהאלבום יצא לאור, מוריסון המשיך לעבוד עליו. בתקופה זו שם האלבום עבר מספר שינויים (בהתחלה הוא נקרא Stiff Upper Lip, אחר-כך Naked In The Jungle) ואפילו החלו בעיצוב העטיפה לאלבום. אך בסופו שחל דבר הפרויקט ננטש לגמרי והוא יצא לאור בהפצה רשמית רק ב-1998 בשם Philosopher's Stone.
שנות השמונים
רוב המוזיקה שמוריסון הוציא בשנות ה-80 הייתה סביב נושא רוחניות ואמונה עד שניתן לשייך אותם לתחום הניו-אייג'. באלבומו מ-1983,Inarticulate Speech of the Heart, הוא הוסיף תודה מיוחדת לל. רון האברד, אף על פי שמעולם לא השתייך רשמית לסיינטולוגיה או לכנסייה אחרת.
ב-1988 הוציא את "פעימת לב אירית" (Irish Heartbeat), אלבום שירי-עם איריים מסורתיים, יחד עם להקת הצ'יפטיינס.
מריה ירמצ'וק
קריירה
ב־6 במאי 2014 נערך חצי הגמר הראשון של אירוויזיון בו השתתפה מריה והיא העפילה לגמר הגדול כאשר סיימה במקום ה-5 מתוך 16 מדינות משתתפות. בגמר הגדול ירמצ'וק הופיעה ראשונה בסדר השירים, היא סיימה במקום ה-6 מתוך 26 מדינות, עם 113 נקודות.
עמדות פוליטיות
ירמצ'וק מגדירה עצמה כאדם א-פוליטי, אך בדצמבר 2013 הצהירה שהיא תומכת במפלגת האזורים.
קאראווג'ו
קורות חייו
קאראווג'ו נולד במילאנו בשנת 1571. הוא עזב עם משפחתו את העיר בעקבות השתוללות מגפת הדבר, והם עברו לעיירה קאראווג'ו, שהצייר אימץ את שמה. למשפחה היו קשרים עם מספר משפחות אצולה באזור, בהן בית ספורצה ומשפחת קולונה. הקשרים הללו השפיעו באופן משמעותי על נסיבות חייו.
בשנת 1599 קאראווג'ו נשכר לצייר שני ציורים שיעטרו את קפלת קונטרלי בכנסיית סן לואיג'י דיי פראנצ'זי. הציורים "המרטיריות של מתי הקדוש" ו"הייעוד של מתי הקדוש" הוצגו לקהל הרחב ב-1600 והפכו לסנסציה במהרה, ומכאן ואילך לא היה צריך לדאוג ולהתאמץ להשיג עבודות ופטרונים. ציור מפורסם נוסף מאותה התקופה הוא מאסרו של ישו. הדעות בקרב האמנים בני תקופתו והקהל הרחב לגבי הצייר המפורסם היו חלוקות, ויש שטענו כי הריאליזם שלו גולש עד לכדי וולגריות, וכי יצירתו גובלת בחילול קודש.
סיבת מותו של קאראוואג'ו ב-1610 היא נושא לוויכוח, כשיש הטוענים שמת ממחלה ואחרים הטוענים כי נרצח בידי יריבים.
השפעה
אמנים רבים הושפעו ממנו, ובהם קבוצת ציירים קתולים מאוטרכט שבהולנד, שנסעה ללמוד ברומא בראשית המאה ה-17 והושפעה ממנו עד כדי כך שחבריה כונו "הקרוואג'יסטים של אוטרכט". בשנות העשרים של המאה ה-17 ציירים כהנדריק טר בריכן, חריט ואן הונתורסט ואנדריאס בות ציירו רבות בסגנונו של קאראווג'ו. השפעתו ניכרת גם בעבודותיהם של רובנס, ורמיר, רמברנדט, חוסה דה ריברה, ג'ובאני לורנצו ברניני וולסקס.
ביל אוונס
ביוגרפיה
לאחר שהשתחרר מהצבא בשנת 1954 החל אוונס לנגן בניו יורק עם מוזיקאי ג'אז בכירים, בהם הקלרינטן טוני סקוט, החצוצרן ארט פארמר, הסקסופוניסט לי קוניץ והבסיסט צ'ארלס מינגוס, איתם גם הקליט את הקלטותיו הראשונות.
בסוף 1958 הקליט את אלבומו השני כמנהיג, "Everybody Digs Bill Evans", יחד עם הבסיסט סם ג'ונס והמתופף פילי ג'ו ג'ונס. כחודש לאחר הקלטת אלבום זה חזר אוונס לאולפן ההקלטות, שוב עם פילי ג'ו ג'ונס, והפעם עם הבסיסט פול צ'יימברס. בסיום ההקלטות החליטו שהשלישייה אינה מעניינת מספיק, והחומר נגנז עד שנת 1975, אז יצא לאור תחת השם "On Green Dolphin Street".
אוונס השאיר חותם על עולם הג'אז ונחשב לאחד המוזיקאים המשפיעים ביותר על פסנתרני ג'אז במחצית השנייה של המאה ה-20. מהלכיו ההרמוניים והולכת הקולות שלו היוו את אבן היסוד לנגינתם של פסנתרנים מודרניים כגון הרבי הנקוק וקית' ג'ארט, ופתחו עולם חדש בג'אז.
ילפת שטוחה
מיקום הנגע
הפריחה היא סימטרית וניתן לראות גם את סימן Koebner - הופעת הפריחה הראשונית באזור שעבר חבלה. הגירוד יכול להיות עז, ללא פרופורציה למידת הפריחה. הגרד מופיע בצורה גלית ולעיתים מקדים את הפריחה. החולים לרוב משפשפים ולא מגרדים, ועל כן במקרים רבים לא רואים סימני גרד על פני העור.
ארון וולף
ביוגרפיה וקריירה
בשנת 2015 זכה במדליה הראשונה שלו בתחרות מהסבב העולמי כאשר זכה במדליית הזהב בגראנד פרי אולן בטור. בשנת 2016 הוא זכה במדליית ארד בגראנד סלאם פריז היוקרתי ובמדליית ארד נוספת מגראנד סלאם באקו.
באליפות העולם בשנת 2017 שנערכה בבודפשט וולף זכה במדליית הזהב כאשר ניצח בגמר את ורלאם ליפארטליאני הגיאורגי לאחר שביצע תרגיל אוצ'י גארי שהעניק לו איפון.
ליס טאפו
ביוגרפיה
ב-1992 שיחקה בתפקיד הראשי בסרט "אלה אותיות האהבה הישנות" (Need vanad armastuskirjad) שהוצע על ידי אסטוניה לפרס האוסקר בקטגוריית הסרט הזר הטוב ביותר.
להק תעופה
תחומי פעילות
החברה מפעילה גם מסוק בולקו בודד בתצורת נוסעים, המשמש להדרכה, אימון וטיסות VIP.
בספטמבר 2010 זכתה החברה במכרז של חברת "נובל אנרג'י" ומטיסה את עובדי האסדות בשדות "תמר" ו"לווייתן". לצורך כך נחכרו שני מסוקי בל 412 ייעודיים מחברת PHI האמריקאית הפועלים משדה התעופה חיפה.
אינטליגנציה
סביבתיים
גורמים סביבתיים הקשורים למנת המשכל קיימים כבר בשלבי חיים מוקדמים מאוד. לתינוקות שנחשפו לאלכוהול בזמן ההריון וסובלים מתסמונת האלכוהול העוברי ישנה מנת־משכל נמוכה מהרגיל. מחקר מטא־אנליזה רחב היקף מצא שמנת המשכל של ילדים שנולדו בלידה מוקדמת הייתה נמוכה ב־12 נקודות, בהשוואה לאלה שנולדו בזמן. הקשר הזה לא השתנה לאורך זמן. מחקר מטא־אנליזה נוסף מצא שילדים שינקו היו בעלי מנת משכל גבוהה ב־3.44 נקודות מאלה שלא ינקו. לאחר שמנטרלים סטטיסטית את מנת המשכל של האם, היתרון של הילדים שינקו ירד ל־2.62 נקודות. שינוי קל זה מרמז על כך שההנקה יכולה לשפר את מנת המשכל, וכן שילדים יונקים אינטליגנטיים יותר משום שאמהותיהן אינטליגנטיות יותר.
תאוריות מרכזיות
גישות שונות בפסיכולוגיה עוסקות בפנים שונים של האינטליגנציה. הגישה הפיזיולוגית חוקרת את הבסיס הפיזיולוגי לאינטליגנציה, הגישה הקוגניטיבית עוסקת בתהליכי החשיבה, הגישת הפסיכומטרית מתמקדת במדידת מנת המשכל, ואילו הגישה ההתפתחותית עוסקת בצורות החשיבה המאפיינות גילים שונים. מעבר לגישות השונות, קיימות כמה תיאוריות ספציפיות בחקר האינטליגנציה.
אינטליגנציה רגשית
אינטליגנציה רגשית מתייחסת ליכולת לייצר, לזהות, להבין ולווסת רגשות של האדם ושל אחרים. לתכונה זו קיים בסיס פיזיולוגי. קיים קשר בין אינטליגנציה רגשית לאינטליגנציה כללית. מחקר מטא־אנליזה מצא שאנשים מחוננים הם גם בעלי אינטליגנציה רגשית גבוהה יותר. אינטליגנציה רגשית קשורה לרמות גבוהות יותר של הצלחה אקדמית, תמיכה חברתית , איכות שינה , תזונה בריאה , פעילות גופנית , רווחה נפשית ולרמות נמוכות יותר של התמכרות לסמים ואגרסיביות. בניגוד לאינטליגנציה כללית, נראה שניתן לשפר את האינטליגנציה הרגשית בעזרת תוכניות התערבות.
החזית האוקראינית השנייה
החזית האוקראינית השנייה הייתה קבוצת ארמיות, שהשתייכה לצבא הסובייטי במלחמת העולם השנייה, ומילאה תפקיד מרכזי בקרבות בכיבוש אוקראינה, רומניה, הונגריה ואוסטריה, תוך שהיא מסייעת לבסוף בכיבוש פראג.
היסטוריה
בהמשך לחמה החזית בקרבות בהונגריה ובאוסטריה, ולאחר מכן השתתפה בקרב על פראג.
לאחר סיום המלחמה, הפכה החזית לפיקוד הצבאי אודסה.
ג'והור (מלזיה)
היסטוריה
במאה ה-19 הסולטנות החלה להתפרק והיא נותרה רק עם חלקיה בחצי האי המלאי. בנוסף בריטניה התחילה להשתלט על הסולטנות בהדרגתיות. בסוף המאה ה-19 הסולטאן אבו בכר הוביל תהליך של מודרניזציה במהלכו נוצרה חוקה לג'והור והשלטון האדמיניסטרטיבי בה עבר לסגנון בריטי. באותו זמן הגיע למדינה גם זרם של מהגרים סיניים שעסקו בחקלאות.
הבחירות הכלליות בבריטניה 1959
תוצאות
אחוז ההצבעה עמד על כ-78.7%. בסך הכל הצביעו כ-27,862,652 אזרחים.
קרב צ'סמה
קרב צ'סמה היה קרב ימי שהתרחש ב־7 ביולי 1770 בין הכוחות של האימפריה הרוסית לבין כוח של האימפריה העות'מאנית בים האגאי ליד חופי טורקיה. הקרב הסתיים בניצחון רוסי למרות נחיתות מספרית משמעותית. כתוצאה מהניצחון בקרב הרוסים שיבשו באופן משמעותי את יכולת הטורקים לשמור על נתיבי השייט בים.
רקע
הקרבות באזור החלו עוד ב־5 ביולי 1770 כאשר הספינות הרוסיות תקפו את הטורקים והטביעו את אוניית הדגל של הטורקים. כתוצאה מכך, הטורקים החלו בנסיגה והגיעו לחוף באזור צ'סמה בה הם היו מוגנים על ידי תותחי חוף שהיו מוצבים במבצר.
שימיאן
על בסיס ממצאים ארכאולוגיים נקבע שבאי התקיימה התיישבות אנושית כבר בתקופה הנאוליתית. בעת בניית גשר טראיאנוס שימש האי בסיס ליצירת סכרים.
בצלאל יעקב דבליצקי
ביוגרפיה
ביקר בארץ ישראל כמה פעמים. בביקוריו רכש קרקעות ופרדסים בתל אביב, רמת גן, חדרה וחיפה. בשנת 1933 עלה עם בנו לישיבת קבע בארץ והתיישב בתל אביב. אשתו ובתו עלו כעבור שלוש שנים. בארץ היה ממייסדי וראשי בית הכנסת הגר"א בתל אביב, היה ממקורבי הרב יוסף צבי הלוי ותמך כלכלית בישיבת "כנסת הרבנים" בעיר בראשות הרב שמעון אמוראי. בנה מתחם בתים בהדר הכרמל בחיפה.
נודע כבעל צדקה. בארץ התיידד עם הסופר חיים נחמן ביאליק, ובעקבות המלצתו תמך כספית במשך שנים בלימודיו התורניים של הנער שלמה גורן. נישא פעמיים. מאשתו הראשונה, רוחמה, נולדו לו שישה ילדים, מאשתו השנייה, דבורה, נולדו לו שני בנים ובת.
זמיר שורר
ביוגרפיה
בשנת 1974 התקבל למחזור הראשון של לימודי הרפואה באוניברסיטת בן-גוריון בנגב. בשנת 1980 סיים את לימודיו שם.
גורילה מערבית
מצב שימור
ארגון IUCN בשנת 2007 דירג את הגורילה המערבית במצב השימור "סכנת הכחדה חמורה", הדירוג החמור ביותר. אחת הסיבות העיקריות היא פגיעתו החמורה של וירוס האבולה, שהשמיד כ-45 אחוז מכלל האוכלוסייה במהלך העשור הראשון של המאה ה-21. בנוסף, ציד בלתי חוקי, הרס בתי הגידול ומלחמות אזרחים במדינות הגידול הטבעיות של הגורילה תרמו אף הן לצמצום הדרסטי במספר הפרטים.
שמוליק פירסטנברג
ביוגרפיה
נולד בשם שמואל פירסטנברג בפולין, עלה לישראל כתינוק גדל בירושלים. בוגר בית ספר "תיכון בית הכרם". לאחר השירות הצבאי בנח"ל התגורר בקיבוץ משמר דוד והיה חבר בלהקת הבידור "שומבצל".
בשנת 1980 חזר ללוס אנג'לס, מאחר שאשתו עבדה שם על דוקטורט בפסיכולוגיה, והחליט ללמוד לתואר שני בקולנוע. כחלק מפרויקט הגמר צילם סרט עלילתי באורך מלא, אך התקציב שלו אזל. פירסטנברג פנה שוב לגולן, שבאותה עת ניהל את חברת ההפקות "קנון גרופ" בהוליווד וביקש עזרה. גולן סייע לו לסיים את הסרט ("One More Chance"), שאחר כך נמכר וכיסה את הוצאות ההפקה. בסרט כיכבה השחקנית קירסטי אלי, שהיה זה סרטה הראשון. אחר כך נהיה במאי קבוע בהפקות של "קנון גרופ", שהייתה בבעלות מנחם גולן ויורם גלובוס.
לאורך השנים ביים עשרות סרטים אמריקאים, בעיקר סרטי מתח ופעולה המפורסם שביניהם סרט אמנויות הלחימה הקלאסי "נינג'ה אמריקאי" American Ninja עם השחקן מייקל דודיקוף ב-1985. פירסטנברג ביים סרטי פעולה, סרטי מתח, מדע בדיוני, קומדיות, דרמות וסרטים מוזיקליים. סרט אחר שביים פירסטנברג וזכה להצלחה רבה היה בריקדנס 2 Breakin' 2: Electric Boogaloo שהפך עם השנים לאחד מהאייקונים של שנות השמונים. שמוליק ביים גם מספר סרטים עבור חברת ההפקה ניו אימג' שבבעלות המפיקים אבי לרנר ודני דימבור. עם השנים ביים פירסטנברג שחקנים הוליוודיים רבים ביניהם גם אריק רוברטס, מיקל מדסון, קירסטי אלי, מרגרט איוורי, רוברט וון, גרייס ג'ונס, הולק הוגן, שון יאנג, סימור קסל, אייס טי, מיקל דודיקוף ודויד בראדלי.
לותר קובלון
קריירת מועדונים
נפטר ב-21 בינואר 2019.
סו ברקר
סו ברקר התחילה לשחק טניס בגיל 10. בגיל 17 היא עברה לארצות הברית והתאמנה בקליפורניה. בשנת 1976 היא זכתה לראשונה בטורניר גראנד סלאם, אך לא הצליחה לשחזר הישג זה.
לאחר הפרישה היא עסקה בפרשנות טניס.
שוריקן
בוֹ שוריקן
בו שוריקן (בו: מקל או יתד) הוא יתד מחודדת עשויה מתכת או סכין אשר הוטלה לעבר האויב ללא סיבוב. שוריקנים אלו היו לכלי נשק פחות רשמיים, אם כי על פי רוב יעילים באותה מידה. בדרך כלל חפצים יום יומיים שימשו בתור בו שוריקן, מכיוון שנשק זה היה נשק להגנה עצמית. לדוגמה, רבים השתמשו בסיכות שיער כבו שוריקן. רבים אף השחיזו את מקלות האכילה שלהם על מנת שהיה להם נשק נגיש בעת צרה.
בתרבות הפופולרית
בתרבות הפופולרית מזוהה השוריקן כנשק של נינג'ות ומכונה "כוכב נינג'ה".
אינטליגנציות מרובות
רקע
תוך כדי התפתחות מבחן ה-IQ פותחו גם תאוריות נוספות שתמכו בו. בבסיס תאוריות אלו עמדה הנחת היסוד כי האינטליגנציה היא ישות אחידה, תורשתית ובלתי ניתנת למדידה. כלומר, יש סוג אחד של אינטליגנציה ובני האדם נולדים עם כמות ידועה של אינטליגנציה ולא ניתן לשנותה.
אבחון אינטליגנציות
אין בנמצא אפשרות לאבחן באופן מדויק את האינטליגנציות המרובות של האדם. ארמסטרונג (1996) סבר כי אבחון האינטליגנציות יכול להיעשות בדרכים שונות כגון שאילת שאלות שונות או תצפית על סיטואציות שונות שבהן ניתן להבחין בהתנהגותו השונה של כל אדם. האבחון יכול להיעשות על ידי הורים, מורים, אנשי מקצוע ואף האדם עצמו תוך הערכת הביצועים במגוון הקשרים - בבית, בכיתה ובהקשרים חברתיים. ארמסטרונג (1996) הציע שאלון שבאמצעותו ניתן לאבחן את האינטליגנציות הדומיננטיות של האדם. הערכת הביצועים או התנסויות מסוימות מבטאות אצל האדם סוג מסוים של אינטליגנציה (ארמסטרונג, 1996). ארמסטרונג טען כי יש לפנות לדרכים טבעיות יותר לאבחון אדם מאשר מבחנים, על מנת להעריך את היכולות והמיומנויות שלו.
אופוסום עכברי קלינובסקי
אופוסום עכברי קלינובסקי (שם מדעי: Hyladelphys kalinowskii) הוא סוג של אופוסום קטנטן שמצוי באזור יער האמזונס באמריקה הדרומית ומהווה מין יחיד בסוגו. הוא תואר מדעית לראשונה בשנת 1992 על ידי הזואולוג האמריקני פיליפ הרשקוביץ כמין בסוג אופוסום חינני, ונקרא על שמו של סלסטינו קלינובסקי שאסף את הדגימה הראשונה של אופוסום זה ליד קוסקו בשנת 1958. בשנת 2001 הוכר כסוג בפני עצמו. הדגימות שנאספו בפרו ובגיאנה שונות למדי, וישנה סבירות גבוהה שהסוג יפוצל בעתיד ל-2 או 3 מינים נפרדים.
צב הלוטרה
צב הלוטרה (שם מדעי: Hydromedusa) הוא סוג צב ממשפחת צבים נטויי-צוואר החי בנהרות ובביצות באמריקה הדרומית. בסוג שני מינים.
מאפיינים
מיני סוג זה מזכירים מאוד את הסוג צב נטוי-צוואר (Chelodina) וכמותם הם בעלי צוואר ארוך מאוד מתפתל. אורך הצבים 10–30 ס"מ ושריונם מעוגל ונמוך והם מכוסים מעט באצות. הראש שלהם קטן עם עיניים המצויות בקצה הראש ונחיריים דמויי שנורקל המותאמים לצלילה מהירה. הצבים שוחים לאיטם ויכולים להתחבא בצמחייה המיימית בחיפוש אחרי מזון.
אומץ אמיתי
אומץ אמיתי (באנגלית: True Grit) הוא מערבון אמריקאי משנת 2010 שנכתב ובוים על ידי האחים כהן. הסרט הוא עיבוד קולנועי מחודש לרומן שכתב צ'ארלס פורטיס בשנת 1968, שעובד בעבר לסרט אומץ אמיתי בכיכובו של ג'ון ויין בשנת 1969.
הפקה
הסרט צולם באזור סנטה פה בניו מקסיקו בחודשים מרץ ואפריל 2010, וגם בערים גריינג'ר ואוסטין שבטקסס. הקדימון הראשון יצא בחודש ספטמבר, והשני בהקרנת הבכורה של הסרט "הרשת החברתית".